许丞仲远白首选调而诗益工不鄙余谓可教数以授之区区虽知爱尚顾无相为荐达因窃感慨赋此两章非徒以慰藉仲远而已也亦风诸有力者使动心焉 其一
佚名 (Yuan)
每诵君诗辄会心，倏然野雪想山阴。古风已转清平调，俗学宁论正始音。执戟草玄劳衍测，参谋垂白惯浮湛。何人与布咸阳市，相国犹能字十金。